འཛམ་གླིང་མཉམ་འབྲེལ་རྒྱལ་ཚོགས་ཀྱི་བྱིས་པའི་ཐེབས་རྩ་ཁང་གིས་བརྗོད་དོན་ལྟར་ན།ཕྱི་ལོ་༢༠༠༨ལོའི་ནང་འཛམ་གླིང་ལ་དཔལ་འབྱོར་ཉམ་རྒུད་ཀྱི་དཀའ་རྙོག་ཆེན་པོ་ཞིག་འཕྲད་པའི་རྐྱེན་གྱིས།འབྱོར་ལྡན་རྒྱལ་ཁབ་མང་པོའི་ནང་གི་ཕྲུ་གུ་ས་ཡ་མང་པོར་གནོད་སྐྱོན་ཆེན་པོ་བྱུང་ཡོད་པ་དང་།འཛམ་གླིང་མཉམ་འབྲེལ་རྒྱལ་ཚོགས་ཀྱི་ཤེས་ཡོན་དང་བྱིས་པའི་ཐེབས་རྩ་ཁང་གིས་འདོན་སྤེལ་བྱས་པའི་སྙན་ཐོ་ཞིག་གི་ནང་།འཛམ་གླིང་གི་བཟོ་ལས་འཛུགས་བསྐྲུན་ལྡན་པའི་འབྱོར་ལྡན་གྱི་རྒྱལ་ཁབ་༤༡ཡོད་པ་ནས།རྒྱལ་ཁབ་༢༣གྱིས་གནས་སྟངས་སྡུག་ཏུ་མི་འགྲོ་བའི་འབད་བརྩོན་བྱས་ཡོད་ཀྱང་།ཕྲུ་གུའི་མི་ཚེ་བཟང་དུ་བཏང་ཐུབ་མེད་ལུགས་བརྗོད་དེ།ཕྱི་ལོ་༢༠༠༨ནས་ཕྱི་ལོ་༢༠༡༢ཀྱི་དབར།ཕྲུ་གུ་ས་ཡ་གཉིས་དང་གྲངས་ཆུང་དྲུག་དབུལ་ཕོངས་ཉམ་ཐག་གི་གནས་སུ་གྱར་ཡོད་པ་ལ་བརྟེན་ནས།་འཛམ་གླིང་གི་བཟོ་ལས་འཛུགས་བསྐྲུན་ལྡན་པའི་རྒྱལ་ཁབ་ཚོའི་ནང་དུ་དབུལ་ཕོངས་ཉམ་ཐག་གི་ཕྲུ་གུའི་གྲངས་འབོར་ས་ཡ་༧༦དང་གྲངས་ཆུང་༦སྐོར་ཞིག་ལ་འཕར་ཡོད་པ་བརྗོད་ཡོད་འདུག